Göksu Üçtaş Şanlı

Göksu Üçtaş Şanlı () — Türkiyəli bədii gimnast. O, Olimpiadada gimnastika üzrə Türkiyəni təmsil edən ilk qadın idmançıdır.

O, Türkiyədə gimnastika növü üzrə Olimpiya Oyunlarına qatılan ilk idmançıdır. Üçtaş 2012 Yay Olimpiya Oyunlarına qatılıb. 1908-ci ildə Türkiyə adı ilə Olimpiya Oyunlarına qatılan Osmanlı İmperatorluğunun London Olimpiadasında Aleko Mulos tərəfindən təmsil olunmasından 104 il sonra o, gimnastikada Türkiyəni olimpiadada təmsil edən ilk şəxs olub. London Olimpiadasından sonra 4 illik fasilədən sonra, 2016-cı ildə gimnastikaya qayıdıb və Bədii Gimnastika üzrə Dünya Kubokunda qadınların döşəmə hərəkəti kateqoriyasında gümüş medal qazanıb. Bu medal Türkiyənin gimnastika üzrə böyüklər kateqoriyasında qazandığı ilk medaldır.
 Həyatı 
1990-cı ildə Qaziantepdə anadan olub. Beş yaşında Qaziantep Gənclik Xidməti və İdman İl Müdirliyinin gimnastika kurslarında gimnastikaya başlayıb. Altı ay kurs keçdikdən sonra Qaziantepdə şərait olmadığı üçün məşqçisi Yalçın Titizin rəhbərliyi altında Boludakı İnternat Gimnastika Tədris Mərkəzində təhsilini davam etdirib. O, 12 yaşında milli komandaya daxil olub və 16-cı Beynəlxalq Boğaziçi Bədii Gimnastika Turnirində iştirak edib və balans şüası üzrə qızıl medal qazanıb. 2003-cü ildə məşqçi Mergül Gülər ilə işləməyə başlayıb.

2006-cı ildə Danimarkada keçirilən bədii gimnastika üzrə 39-cu Dünya Çempionatında iştirak edərək, Türkiyədən bu yarışda iştirak edən ilk qadın gimnast olur. Sonra Almaniyada keçirilən bədii gimnastika üzrə 40-cı dünya çempionatında iştirak etmişdir. İdman həyatına davam edərkən Abant İzzet Baysal Universiteti Bədən Tərbiyəsi və İdman fakültəsində ali təhsil alıb.

O, 2009-cu ildə Aralıq dənizi Oyunlarında sıçrayış stolunda gümüş medal qazanaraq Türkiyəyə bu sahədə ilk medalı gətirib. 2010-cu ilin martında Beynəlxalq Gimnastika Federasiyasının təşkil etdiyi Dünya Kuboku yarışının Doha mərhələsində döşəmə alətləri üzrə bürünc medal qazanarkən, 28 sentyabr-2 oktyabr tarixləri arasında Ostravada (Çexiya) keçirilən mərhələdə o, döşəmə alətləri üzrə üç qızıl, tarazlıq şüası və tullanmada gümüş medal qazanıb.
2011-ci ilin yanvarında boyun yırtığı diaqnozu ilə əlaqədar bir il yarışlarda iştirak edə bilməyib. O, 2012-ci il yanvarın 12-də Londonda keçirilən Olimpiya təsnifat mərhələsində iştirak edib. O, Olimpiadaya vəsiqə qazanan ilk türk gimnast olub. Uğur hekayəsi rejissor Efe Öztezdoğan tərəfindən "The Road to London" (2012) adlı qısametrajlı filmdə lentə alınıb. O, 2012 Yay Olimpiya Oyunlarında tarixində ilk dəfə olaraq idman gimnastikası üzrə Türkiyəni təmsil edib.

London Olimpiadasına qatıldıqdan sonraaktiv idman həyatına ara verərək məmləkəti Qaziantepdə məskunlaşıb. Gənclik və İdman Xidməti İl Müdirliyində gimnastika üzrə məşqçi kimi işləməyə başlayıb və 2013-cü ildə idmançı Özgür Şanlı ilə evlənib. O, 2015-ci ildə Lina adlı qızı dünyaya gətirib. O, doğulduqdan qısa müddət sonra yenidən aktiv idman həyatına qayıtmaq qərarına gəlib və İzmirdə məskunlaşıb.

2016-cı ilin iyul ayında Mərsində keçirilən Bədii Gimnastika üzrə Dünya Kubokunun mərhələsində döşəmə hərəkətləri kateqoriyasında çempion olub. O, Beynəlxalq Olimpiya Komitəsi (IOC) tərəfindən qadın və qızların idman və ya fiziki fəaliyyətlə məşğul olmasına icazə verən nümunəvi şəxslərə və qurumlara verilən “BOK Qadınlar və İdman Mükafatına” layiq görülüb.

İzmirdə yaşayan və aktiv idman həyatını davam etdirən Göksu Üçtaş Şanlı 2018 Aralıq dənizi Oyunlarında döşəmə hərəkətləri kateqoriyasında gümüş medala, 2019 Dünya Kubokunun Mersin mərhələsində qızıl medala və 2020 Qadınlar arasında bədii gimnastika üzrə Avropa çempionatında, döşəmə hərəkətlərində gümüş medala layiq görülüb.

 İstinadlar